המחזור השלישי בליגה א' נערך היום (שלישי) במלואו עם 16 משחקים וחגיגה אחת גדולה. אחרי המחזור הנוכחי, יש רק קבוצה אחת מבין 32 הקבוצות שנותרה עם מאזן מושלם של שלושה ניצחונות. כמו כן, נערכו עוד מספר משחקים מסקרנים.
הקבוצה היחידה ששמרה על מאזן מושלם בליגה השלישית באיכותה, ובשני האזורים היא הקבוצה מהכפר הדרוזי הסמוך לחיפה. מכבי דלית אל כרמל ניצחה 0:1 את מכבי צור שלום משער של אחמד חלבי בדקה ה-31. דליה כמובן במקום הראשון בצפון.
הקבוצה מירושלים, שירדה בעונה שעברה לליגה א' לאחר הפסד לעירוני טבריה, הצליחה לחזור מפיגור לניצחון, ששיפר את מאזן הנקודות שלה לשש נקודות וסידר לה את המקום השישי בצפון. נועם אבגי כבש לאורחת, בן לוי (61) ומיכאל קירטיבה (79) כבשו לירושלמים.
הקבוצה מהדרום שיפרה את מאזן הנקודות שלה לשבע והיא במקום השני במחוז הדרום בליגה א'. קובי בן חמו כבש את הראשון בדקה העשירית ומאי מזל השלים אחרי 13 דקות כדי לנצח 0:2 את מכבי קרית מלאכי החלשה, שנמצאת במקום האחרון עם נקודה אחת בלבד.
קבוצת האוהדים בעלת העבר המפואר הצליחה לנצח בקלות 0:3 את הקבוצה מכפר סבא. אסף לוי ואביב עזריה כבשו לזכות המארחת, שעלתה למקום החמישי בליגה עם חמש נקודות.
הקבוצה מרחובות, שהייתה אחת המושלמות ערב המחזור, איבדה את המאזן המושלם אחרי שהפסידה 2:1 בבית להפועל הוד השרון. האורחת עלתה ליתרון 0:2 עם שערים של גמליאל ובדש, אבל חיים מלכה צימק בדקה ה-80 כדי לקבוע 1:2 בסיום. הוד השרון השיגה את שלוש הנקודות הראשונות שלה העונה.